stanford-oval/wikipedia huggingface dataset:
Welterwerk

| Welterwerk Drottnar |
| --- | --- | --- |

Studioalbumin tiedot
 Äänitetty : 2005
 Julkaistu: 22. maaliskuuta 2006
 Tuottaja(t): Lars Klokkerhaug ja Drottnar
 Tyylilaji: extreme metal, black metal, progressiivinen, thrash metal
 Kesto: 52.08
 Levy-yhtiö: Endtime Productions
Drottnarin muut julkaisut
| Anamorphosis (EP) 2006 | Welterwerk 2006 | Stratum 2012 |
Welterwerk on Drottnarin esikoisalbumi, joka julkaistiin 22. maaliskuuta 2006. Se äänitettiin Subsonic-studiolla vuonna 2005 ja tuottajana toimi Lars Klokkerhaug sekä Drottnar. Albumin ensimmäinen, tuhannen kappaleen painos julkaistiin rajoitetussa digipakversiossa, jonka kaksitoistasivuinen kansilehti on viisivärinen ja teemaltaan pronssivärinhohtoinen.
Albumin musiikkityyli on extreme metalia tai havainnollisemmin sanottuna teknistä ja progressiivista black/thrash metalia. Albumin tyyliä on verrattu muun muassa Mayhemin Chimera -albumiin, Enslavedin myöhempään tuotantoon ja Extolin Synergy -albumiin. Musiikki ei sisällä paljoa melodioita, mutta sitäkin enemmän kokeellisia, teknisiä ja progressiivisia kitarointikuvioita sekä runsaasti tempovaihteluja.
Welterwerk-albumin konsepti on saatu aikaan tarkalla soitannalla, megafonilla särötetyillä vokalisointikohdilla, tšekkiläisillä kansanmusiikkiosilla, tšekinkielisillä puheosuuksilla ja mandoliinin sekä trumpetin soitolla. Victor Comrade, Niemand Geht Vorbei ja Vulgo Vesper ovatkin instrumentaalikappaleita, jotka keskittyvät erityisesti luomaan albumin tunnelmaa mainittujen elementtien sekä lähinnä vanhoilta, sodanaikaisilta radiokuulutuksilta kuulostavien samplejen avulla. Albumin konseptia tukee myös kansilehden kuvat teollisuuskoneista ja yhtyeen jäsenistä upseeriunivormuissa. Rullett on norjankielinen kappale. Welterwerkin sanoitukset sisältävät runsaasti erikoisia termejä ja latinankielisiä fraaseja kuten "Ad hoc" ja "Sine qua non".
Kappaleet

Ad Hoc Revolt – 5.52
The Kakistocracy Catacombs – 8.52
Autonomic Self-Schism – 5.29
Niemand Geht Vorbei – 2.12
Victor Comrade – 4.15
Stardom in Darkness – 6.08
Rullett – 5.20
Destruction's Czar – 8.03
Vulgo Vesper – 5.53
Kokoonpano

Sven-Erik Lind – laulu
Karl Fredrik Lind – kitara
Bengt Olsson – kitara
Håvar Wormdahl – basso
Glenn-David Lind – rummut
Kokoonpano > Vierailevat muusikot

Jan-Espen S. Schildmann – trumpettiraidat kappaleilla Victor Comrade ja Autonomic Self-Schism
Ondřej Valen – tšekinkieliset puheäänet kappaleilla Victor Comrade ja Vulgo Vesper
Aiheesta muualla

Welterwerk Discogsissa. (englanniksi)
Albumin Welterwerk arvostelu  Encyclopaedia Metallumissa (englanniksi)
Arvio Victoryzine.Com-sivulla (Arkistoitu – Internet Archive)
Arvio Smother.Net-sivulla
Arvio Undergroundreview-sivulla[vanhentunut linkki]
Young@Heart

Young@Heart on yhdysvaltalainen vanhusten kuoro, joka on perustettu vuonna 1982 Northamptonissa, Massachusettsissa Walter Salvo Housen vanhusten asuntolassa. Tämän hetkinen kuoro muodostuu yli 70-vuotiaista jäsenistä. Kuoro tunnetaan erityisesti esittämistään kevyen musiikin, popin ja rokin klassikoista: ohjelmistoon on kuulunut muun muassa Radioheadin, Frank Sinatran, Jimi Hendrixin, Bob Dylanin ja Talking Headsin tunnetuksi tekemiä lauluja. Kuoro on kotimaansa lisäksi esiintynyt useita kertoja Euroopassa, Australiassa ja Kanadassa. Young@Heartin kuoronjohtajana on vuodesta 1982 toiminut Bob Cilman.
Stephen Walker ohjasi kuorosta kertovan dokumentin Young at Heart vuonna 2007.
Suomalainen televisiosarja K-70 perustui samantyyppiselle idealle kuin Young@Heart.
Aiheesta muualla

Kuoron kotisivut
Young at Heart Internet Movie Databasessa (englanniksi)
Yhdistyneen kuningaskunnan ja Irlannin sopimus

Allekirjoitukset sopimuksen alkuperäisessä kappaleessa.
Yhdistyneen kuningaskunnan ja Irlannin sopimus (engl. Anglo-Irish Treaty) oli Britannian hallituksen ja Irlannin tasavaltalaisjohdon välillä neuvoteltu sopimus, joka allekirjoitettiin 6. joulukuuta 1921 ja astui voimaan vuotta myöhemmin. Sopimus päätti Irlannin itsenäisyyssodan, ja sen nojalla perustettiin Irlannin vapaavaltio, josta tuli brittiläinen dominio. Sopimuksella vahvistettiin Irlannin kahtiajako ja Pohjois-Irlannin jääminen osaksi Britannian valtiota. Irlannissa tasavaltalaisten radikaali siipi ei hyväksynyt sopimusta, ja se johti vuonna 1922 käytyyn Irlannin sisällissotaan, jonka sopimuksen vastustajat kuitenkin hävisivät. Sopimus muodosti pohjan vuosina 1922–1937 voimassa olleelle Irlannin perustuslaille.
Tausta

Britannian joulukuun 1918 parlamenttivaaleissa radikaali Sinn Féin -puolue sai enemmistön Irlannille kuuluneista paikoista parlamentin alahuoneessa. Puolueen edustajat eivät ottaneet paikkojaan vastaan, vaan perustivat tammikuussa 1919 Dubliniin oman kansalliskokouksen eli Dáil Éireannin, joka antoi itsenäisyysjulistuksen ja ryhtyi johtamaan Irlannin tasavallan hallitusta. Tasavallan joukoiksi syntyi Irlannin tasavaltalaisarmeija (IRA), joka kävi seuraavat kaksi vuotta sissisotaa brittiviranomaisia vastaan Irlannissa. Ratkaistakseen Irlannin ongelman David Lloyd Georgen hallitus sääti joulukuussa 1920 Government of Ireland Act -lain, jolla Irlanti oli määrä jakaa kahteen erilliseen itsehallinnolliseen alueeseen: Pohjois-Irlanti käsittäisi Ulsterin alueelta kuusi vahvimmin unionistien hallussa ollutta kreivikuntaa, ja ”Etelä-Irlanti” käsittäisi saaren loput 26 kreivikuntaa. Sinn Féin ei hyväksynyt lain sisältöä, ja siinä säädetty itsehallinto ei koskaan toteutunut saaren pääosassa. Etelä-Irlannin parlamentin vaalit tosin pidettiin toukokuussa 1921, mutta Sinn Féin voitti 124 paikkaa 128:sta, ja sen edustajat kieltäytyivät ottamasta paikkojaan vastaan, jolloin parlamentin työstä ei tullut mitään. Pohjois-Irlannissa itsehallinto kuitenkin toteutettiin, ja Pohjois-Irlannin parlamentti aloitti toimintansa Belfastissa 22. kesäkuuta 1921.
Neuvottelut

Irlannin pääneuvottelijat Arthur Griffith ja Michael Collins. Griffithistä tuli pian presidentti ja Collinsista väliaikaisen hallituksen pääministeri. Molemmat kuolivat sisällissodan aikana ennen kuin sopimus ehti astua voimaan.
Irlannin itsenäisyyssota päättyi 9. heinäkuuta 1921 solmittuun ja kaksi päivää myöhemmin voimaanastuneeseen tulitaukoon. Lloyd Georgen hallitus avasi nyt keskusteluyhteyden Éamon de Valeran johtamaan Irlannin tasavallan hallitukseen, mutta yhteiseen neuvottelupöytään pääseminen viivästyi osapuolten syytellessä toisiaan. Lopulta de Valera hyväksyi 30. syyskuuta Lloyd Georgen kutsun neuvotteluihin, joissa oli tarkoitus sopia Irlannin tulevasta asemasta osana Brittiläistä imperiumia. Irlannin tasavallan hallitus nimesi 7. lokakuuta edustajansa neuvotteluissa. Lontoon Downing Street 10:ssä käydyt neuvottelut alkoivat 11. lokakuuta.
Britannian neuvotteluvaltuuskuntaa johti pääministeri Lloyd George, ja sen muut jäsenet olivat sinetinvartija ja alahuoneen puhemies Austen Chamberlain, siirtomaaministeri Winston Churchill, lordikansleri Birkenhead, sotaministeri Laming Worthington-Evans, Irlannin asioiden ministeri Hamar Greenwood sekä kruununjuristi Gordon Hewart. Irlannin valtuuskunnan johtaja oli ulkoministeri Arthur Griffith ja muut jäsenet valtiovarainministeri Michael Collins, talousministeri Robert Barton, George Gavan Duffy sekä Eamonn Duggan.
Neuvotteluissa syntyi erimielisyyttä useista seikoista. Lopulta Lloyd Georgen hallitus esitti 6. joulukuuta vastaisena yönä Irlannin valtuuskunnalle uhkavaatimuksen, että näiden piti saman tien hyväksyä sopimus sellaisenaan tai muuten heidän katsottaisiin hylänneen sen, jolloin sota voisi jatkua. Irlannin neuvottelijat taipuivat ja allekirjoittivat sopimuksen aamuyöllä klo 2.15.
Sopimuksen sisältö

Sopimuksessa mainittiin erikseen, että Irlannin vapaavaltio saisi brittiläisenä dominiona vastaavan aseman kuin Kanada. Kruunun edustajaksi Irlantiin tulisi kenraalikuvernööri, jolla olisi samat valtaoikeudet kuin Kanadan kenraalikuvernöörillä. Sopimuksen neljäs artikla määräsi Irlannin parlamentin edustajat vannomaan uskollisuudenvalan Englannin kuningas Yrjö V:lle ja hänen seuraajilleen. Sopimuksen 12. artiklan mukaan Pohjois-Irlannilla olisi oikeus jättäytyä pois vapaavaltiosta, mikäli Pohjois-Irlannin parlamentti anoisi sitä kuukauden sisällä sopimuksen voimaantulosta, ja että tässä tapauksessa olisi asetettava erityinen komissio vahvistamaan Irlannin ja Pohjois-Irlannin välisen rajan kulku.
Lisäksi sopimuksessa määrättiin Irlannin ja Britannian välisistä taloudellisista suhteista sekä puolustusjärjestelyistä. Irlannin vapaavaltion olisi osallistuttava Britannian valtionvelan sekä sotilaseläkkeiden maksamiseen ”kohtuullisella” osuudella. Irlanti sai luvan ylläpitää omia puolustusvoimia, joiden koko suhteessa Britannian asevoimiin vastaisi Irlannin suhteellista osuutta Britannian väestöstä. Irlannin rannikoiden puolustus olisi toistaiseksi kuninkaallisen laivaston vastuulla, mitä varten Berehavenin, Queenstownin (Cobh) ja Lough Swillyn satamat oli luovutettava sekä sodan että rauhan aikana sen käyttöön.
Sopimuksen sisältö liitettiin sittemmin Dáil Éireannin lokakuussa 1922 hyväksymään uuteen Irlannin perustuslakiin.
Seuraukset > Tie vapaavaltion perustamiseen

Päävastuun sopimuksen hyväksymisestä kantoivat Griffith ja Collins, joiden mielestä se oli paras saavutettavissa oleva tulos ja merkittävä välietappi tiellä kohti täydellistä itsenäisyyttä. Irlannissa monet kuitenkin tulkitsivat sen suoranaiseksi antautumiseksi. 
Sopimuksen sisältö herätti katkeruutta monissa Sinn Féinin johtajissa, mukaan lukien presidentti de Valera. Erityisen ärsyttäväksi koettiin sopimuksen määräys, jonka mukaan Irlannin kansanedustajien olisi vannottava uskollisuudenvala Englannin kuninkaalle. Kaksi päivää myöhemmin de Valera ilmoitti, että hän ei hyväksynyt sopimuksen sisältöä. Hänen hallituksensa päätti kuitenkin 14. joulukuuta äänin 4–3 esittää sopimusta Dáil Éireannin hyväksyttäväksi.
Sopimus hyväksyttiin Dáil Éireannissa 7. tammikuuta 1922 niukalla enemmistöllä äänin 64–57. De Valera erosi kahden päivän kuluttua hallituksen johdosta. Päivää myöhemmin Dáil Éireannissa pidetyssä presidentinvaalissa hän yritti palata tehtäväänsä, mutta hävisi kahdella äänellä Griffithille. De Valera ryhtyi nyt johtamaan sopimuksen vastustajien muodostamaa oppositiota. Sopimuksen nojalla Irlantiin asetettiin 14. tammikuuta 1922 Michael Collinsin johtama väliaikainen hallitus, jonka oli määrä käyttää valtaa siihen saakka, kunnes sopimus astuisi voimaan. Irlannilla oli pian kolme kilpailevaa hallitusta: Griffithin johtama tasavallan hallitus, Collinsin johtama väliaikainen hallitus sekä de Valeran ympärille syntynyt opposition varjohallitus. Samaan aikaan myös IRA jakautui kahtia, ja sen jäsenistä enemmistö liittyi sopimuksen vastustajiin. De Valera ja Collins saivat sovittua 16. kesäkuuta pidettävistä parlamenttivaaleista, jotka päättyivät sopimuksen kannattajien voittoon. Sisällissota puhkesi kaksi viikkoa myöhemmin, kun väliaikaisen hallituksen joukot yrittivät vallata sopimuksenvastustajien miehittämän Dublinin oikeustalon. Sodassa kuoli noin 1 000 irlantilaista. Heidän joukossaan oli Michael Collins, joka sai surmansa väijytyksessä 22. elokuuta 1922. Sota päättyi lopullisesti, kun viimeiset sopimusta vastustaneet sissijoukot antautuivat 27. huhtikuuta 1923.
Seuraukset > Myöhempi kehitys

Pohjois-Irlanti käytti hyväkseen mahdollisuuden jättäytyä vapaavaltion ulkopuolelle. Sopimuksessa mainittu rajakomissio työskenteli salaa vuosina 1924–1925. Sen ehdottamia muutoksia Pohjois-Irlannin rajaan eivät kuitenkaan hyväksyneet sen enempää Lontoon, Dublinin kuin Belfastinkaan hallitus, joten niitä ei toteutettu. Nämä kolme hallitusta solmivat 3. joulukuuta 1925 sopimuksen, joka kumosi rajakomission valtuudet ja vahvisti sen hetkisen rajan voimassaolon.
Sisällissodan seurauksena suhtautuminen vuoden 1921 sopimukseen muodosti pitkään Irlannin politiikan hallitsevan kahtiajaon. De Valeran johtama Sinn Féin ja sittemmin myös hänen perustamansa uusi puolue Fianna Fáil kieltäytyivät osallistumasta työskentelyyn Dáil Éireannissa, koska niiden edustajat eivät suostuneet vannomaan uskollisuudenvalaa kuninkaalle. Kun W. T. Cosgraven hallitus vuonna 1927 sääti lain, joka määräsi parlamenttivaalien ehdokkaat sitoutumaan uskollisuudenvalan vannomiseen, de Valeran puolue taipui ja suostui siitä alkaen osallistumaan normaaliin parlamenttityöhön. Kun de Valera kohosi pääministeriksi vuonna 1932, hän pyrki poistamaan sopimuksesta eniten vastustamansa elementit. Vihattu uskollisuudenvala lakkautettiin vuonna 1933. Vuonna 1936 de Valeran hallitus valmisteli uuden perustuslain, joka hyväksyttiin kansanäänestyksessä ja astui voimaan 29. joulukuuta 1937. Siitä oli poistettu kaikki maininnat kuninkaasta ja kenraalikuvernööristä, ja Irlannista tuli presidentin johtama tasavalta, joka oli Britannian kruunun alainen ainoastaan diplomaattisuhteissaan kolmansiin valtioihin. Vuonna 1938 brittilaivastolle luovutetut satamat määrättiin palautettaviksi Irlannin hallintaan. Tämä päätös mahdollisti myöhemmin Irlannin puolueettomuuspolitiikan toisessa maailmansodassa.
Aiheesta muualla

Verkkonäyttely sopimuksesta (Arkistoitu – Internet Archive) (englanniksi) Irlannin kansallisarkisto
Britannian neuvotteluvaltuuskunnan puheenjohtaja David Lloyd George.
Waverly Placen velhot

| Waverly Placen velhot> Wizards of Waverly Place |
| --- | --- |

Tyyli:  Tilannekomedia
Kestoaika:  22 minuuttia
Luoja(t):  Todd J. Greenwald
Pääosissa:   Selena Gomez  David Henrie  Jake T. Austin  Jennifer Stone  Maria Canals Barrera  David DeLuise 
Alkuperämaa:   Yhdysvallat
Alkuperäiskieli:  englanti
Verkko:   Disney Channel  Disney Channel  Disney Junior  Nelonen
Esitetty:  12. lokakuuta 2007 – 6. tammikuuta 2012
Tuotantokausia:  4
Jaksoja:  106
Tunnuskappale:  "Everything Is Not What it Seems" esittä ja Selena Gomez
Tuotanto
Tuottaja(t):  Greg A. Hampson
Vastaava(t) tuottaja(t):   Todd J. Greenwalt  Peter Marrieta (tuotantokausia 1-3)  Vince Cheung  Ben Montanio 
Säveltäjä(t):   John Adair  Steve Hampton 
Tuotantoyhtiö(t):  It's a Laugh Productions
Levittäjä:  Disney-ABC Domestic Television
Palkinnot
Voitetut:  Primetime Emmy (2009) ALMA (2009)
Ehdokkuudet:  ALMA (2008) Young Artist (2008)
Aiheesta muualla
Virallinen sivusto
IMDb 
Waverly Placen velhot (engl. Wizards of Waverly Place) on Disneyn tuottama ja Emmy-palkittu tilannekomedia. Sarja kuuluu Disney Channel Series -ryhmään. Sarjan ensimmäinen jakso nähtiin Yhdysvalloissa 12. lokakuuta 2007. Ensi-ilta keräsi USA :ssa 5,9 miljoonaa katsojaa. Sarjan on luonut Todd J. Greenwald ja tuottanut It's a Laugh Productions, Inc. Sarjan pääosassa olevat Selena Gomez, David Henrie ja Jake T. Austin näyttelevät Russon perheen kolmea sisarusta, Alexia, Justinia ja Maxia, joilla on maagisia kykyjä.
Disney Channel on julkistanut jatkavansa sarjaa kolmannelle tuotantokaudelle aloittaen sen valmistamisen kesällä 2009. Kolmas tuotantokausi tulee myös todennäköisesti olemaan sarjan ensimmäinen kausi, joka tuotetaan korkealaatuisessa 720:n pikselin resoluutiossa.
Sarja

Ohjelma kertoo Alex Russosta (Selena Gomez), hänen vanhemmasta veljestään Justinista (David Henrie), heidän nuoremmasta veljestä Maxista (Jake T. Austin), sekä Alexin parhaasta ystävästä Harperista (Jennifer Stone). Sisarukset ovat velhoja ja asuvat yhdessä italialais-amerikkalaisen isänsä Jerryn ja meksikolais-amerikkalaisen äitinsä Theresan kanssa. Lasten ei ole sallittua käyttää taikaa ilman valvontaa, ja heidän kasvaessa aikuisiksi vain yksi kolmesta saa pitää taikavoimansa. Se, kuka saa pitää taikavoimansa, päätetään velhokilpailun perusteella. Heidän isänsä Jerry voitti saman kilpailun nuoruudessaan, mutta luopui voimistaan naidakseen lasten äidin Theresan, sillä velhojen ei ole sallittua mennä naimisiin kuolevaisten kanssa.
Alex usein joutuu ongelmiin käyttämällä taikaa ilman valvontaa, ja saa opetuksensa oppien samalla olemaan moraalinen liittyen ystäviinsä, perheeseensä ja kouluun. Silti hän päätyy uudestaan ja uudestaan hankaluuksiin, jotka hän oli jo muka kantapään kautta oppinut.
Sarja > Tunnuslaulu

Sarjan tunnuslaulun Everything is Not What It Seems ovat kirjoittaneet John Adair ja Steve Hampton. Tunnuslaulun esittää Selena Gomez. Kappale on mukana Disneyn koostelevyllä Disney Channel Playlist, joka julkaistiin Yhdysvalloissa 9. kesäkuuta 2009.
Elokuva

Sarjaan pohjautuvan Disney Channel Original Moviesin televisioelokuvan Wizards of Waverly Place: The Movie ensiesitys oli Yhdysvalloissa Disney-kanavalla 28. elokuuta 2009. Suurin osa elokuvasta on kuvattu Puerto Ricossa.
Älä tuamitte minu

| 20 suosikkia – Älä tuamitte minu VeePee Lehto |
| --- | --- | --- |

Kokoelmalevyn tiedot
 Julkaistu: 1998
 Tyylilaji: iskelmä
 Levy-yhtiö: Fazer Finnlevy
VeePee Lehdon muut julkaisut
| Parhaat 1987 | 20 suosikkia – Älä tuamitte minu 1998 | Kertakäyttöelämää 2003 |
20 suosikkia – Älä tuamitte minu on VeePee Lehdon kokoelmalevy vuodelta 1998. Levy on osa 20 suosikkia -kokoelmalevysarjaa.
Kappaleet

Kaikki kappaleet ovat VeePee Lehdon käsialaa, ellei toisin mainita.
Älä tuamitte minu – 2.44
Kuule sie amigoski – 2.49  (alkup. El Aguardientoski, säv. G. Montoya, san. T. Kerttula & Chrisse Johansson)
Mauno Ylämattila, ison talon ainoo poika – 2.57
Kuin salama kirkkaalta taivaalta – 2.59
Matkakuume – 3.59
Liity mun klaaniin – 3.51
Mr. Money Maker – 3.29
Kohti Siperiaa – 3.16
Pane kuivaa puuta pesään – 3.24
Ota minut kun oon nuori – 3.04
Mää myännän kaike – 2.57
Riicosen Raya – 3.13
Kyl se on niin väärin – 2.59
Kun yöllä sä kosketat mua – 3.15
Mikä toi lintu on? – 3.05  (alkup. Ain't She Sweet, säv. M. Ager, san. Lehto)
Pidä kiinni – 3.51
Finito – 2.55
Hämähäkkimies – 2.38
Rantajuhlat – 3.33
Kiitos sulle – 3.52  (säv. Erkki Liikanen, san. Lehto)
Älä unohda minua!

| Älä unohda minua!> Don't forget me!.Alkuperäisteos |
| --- | --- |
Kirjailija:  R. L. Stine
Kieli:  englanti
Genre:  kauhu, nuortenkirjallisuus
Suomennos
Suomentaja:  Mika Kivimäki
Kustantaja:  WSOY
Julkaistu:  2001
Ulkoasu:  kovakantinen
Sivumäärä:  135
ISBN:  951-0-25914-4
Sarja: The Nightmare Room
Edeltävä:  -
Seuraava:  Kaappi numero 13
Löydä lisää kirjojaKirjallisuuden teemasivulta
Älä unohda minua! on järjestyksessä ensimmäinen osa R. L. Stinen kirjoittamassa The Nightmare Room -kirjasarjassa. Ensimmäinen osa keskittyy lapsiin nimeltä Danielle, Addie ja Peter.
Juoni

Danielle ja Addie leikkivät hypnotisoivansa Daniellen pikkuveljen Peterin. Mutta Peter vajoaakin oikeasti hypnoosiin ja alkaa herättyään unohtaa asioita. Hän unohtaa esimerkiksi oman nimensä ja lempimuronsa. Omituinen toimittaja kertoo Daniellelle, että talo on "unohdusten talo". Ihminen unohtaa itsensä ja pian muutkin unohtavat kyseisen henkilön. Danielle ei siis hypnotisoinutkaan veljeään, vaan se oli talon vika. Pian kaikki Peterin opettaja, Addie ja jopa Peterin ja Daniellen vanhemmat unohtavat Peterin. Daniellekin meinaa unohtaa Peterin. Peter vajoaa mustaan aukkoon kellarissa olevan luukun sisään. Siellä ovat myös muut valittavat unohdetut lapset. Yhtäkkiä vanhemmat eivät muista Daniellaa ja äiti kutsuu poliisit. "Joku tuntematon nuori nainen kävi päälleni ja tuli taloomme ja väittää itseään tyttäreksemme!" Danielle ottaa seinältä taulun, jossa on Peterin nalle ja sanoo "Nyt Nallekin näkee kuinka söötti olen!" Aluksi Danielle luulee, että vanhemmat eivät muista, mutta sitten hänen vanhempansa alkavat itkeä. Poliisi ajetaan pois. Danielle vie vanhemmat kellariin taulu kädessään ja sanoo "Me muistamme sinut Peter! Emme ole unohtaneet sinua!" Peter tulee esiin lattian alta.
Kirjan loppu kuitenkin hämmentää lukijoita. Daniellen paras kaveri Addie kutsuu Danielleä Brittanyksi ja Peteriä Graigiksi. Ja vanhempia Addie kutsuu tädiksi ja sedäksi.
Ässät, maaleja

| ”Ässät, maaleja”  |
| --- | --- | --- |

Singlen tiedot
 Julkaistu: 1990
 Formaatti: vinyylisingle
 Tyylilaji: kannatuslaulu
 Levy-yhtiö: Porin Ässät
Porin Ässien muut singlet
| ”Ässät Going to Win” 1986 | ”Ässät, maaleja” 1990 | ”Ässät taistelee” 2003 |
Ässät, maaleja on vuonna 1990 singlenä julkaistu Porin Ässien jääkiekkojoukkueen kannatuslaulu. Sen esittää Iku Tukiaisen kokoama ryhmä porilaisia muusikoita.
Singlen kappaleet

Ässät, maaleja – (säv. Jussi Laine, san. Iku Tukiainen)
Ässät tässä – (säv. Iku Tukiainen, san. Rantala)
Ш

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
Ш ш
Kyrillinen kirjaimisto
Nykyaikaiset kirjaimet
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |  |  |  |  |
Muinaiset kirjaimet
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |  |  |  |
Ш on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa.
Ääntäminen

Ш ääntyy tavallisesti soinnittomana palato-alveolaarisena frikatiivina /ʃ/. Sen äännearvo on bulgariassa /ʃ/, makedoniassa /ʃ/, marissa /ʃ/, serbiassa /ʃ/, ukrainassa /ʃ/, valkovenäjässä /ʃ/ ja venäjässä /ʃ/.
Koodit

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.
|  | Ш | ш |
| --- | --- | --- |
| Unicode | 0428 | 0448 |
| ISO 8859-5 | C8 | E8 |
| KOI8 | FB | DB |
| Windows-1251 | D8 | F8 |
| MS-DOS-koodisivu 866 | 98 | E8 |
| HTML | &#x0428; | &#x0448; |
Luettelo oikeusjärjestyksistä maanosittain

Tämä on luettelo oikeusjärjestyksistä maanosittain
Aasia > Itsehallintoalueet

| Valtio | oikeusjärjestys | oikeusjärjestys | Emämaa |
| --- | --- | --- | --- |
|  Macao | Säädösoikeus | Säädösoikeus |  Kiina |
|  Hongkong | Sekajärjestelmä | Tapaoikeus |  Kiina |
|  Hongkong | Sekajärjestelmä | Säädösoikeus |  Kiina |
Afrikka > Itsehallintoalueet

| Valtio | oikeusjärjestys | Emämaa |
| --- | --- | --- |
|  Réunion | Säädösoikeus |  Ranska |
|  Mayotte | Säädösoikeus |  Ranska |
|  Saint Helena, Ascension ja Tristan da Cunha | tapaoikeus |  Britannia |
Eurooppa

| Valtio |  | oikeusjärjestys |
| --- | --- | --- |
|  Albania | Sekajärjestelmä | Säädösoikeus |
|  Andorra | Sekajärjestelmä | maan tapa |
|  Bosnia ja Hertsegovina | Sekajärjestelmä | Säädösoikeus |
 Bulgaria: Säädösoikeus
 Espanja: Säädösoikeus
 Italia: Säädösoikeus
 Kosovo: Säädösoikeus
 Kreikka: Säädösoikeus
 Kroatia: Säädösoikeus
 Malta: Säädösoikeus
 Monaco: Säädösoikeus
 Montenegro: Säädösoikeus
 Pohjois-Makedonia: Säädösoikeus
 Portugali: Säädösoikeus
 Romania: Säädösoikeus
 San Marino: Säädösoikeus
 Serbia: Säädösoikeus
 Vatikaani: Säädösoikeus
 Moldova: Säädösoikeus
 Ukraina: Säädösoikeus
 Valko-Venäjä: Säädösoikeus
 Alankomaat: Säädösoikeus
 Belgia: Säädösoikeus
 Britannia: tapaoikeus
 Irlanti: tapaoikeus
 Luxemburg: Säädösoikeus
 Ranska: Säädösoikeus
 Itävalta: Säädösoikeus
 Liechtenstein: Säädösoikeus
 Puola: Säädösoikeus
 Saksa: Säädösoikeus
 Slovakia: Säädösoikeus
 Slovenia: Säädösoikeus
Sveitsi  Sveitsi: Säädösoikeus
 Tšekki: Säädösoikeus
 Unkari: Säädösoikeus
 Islanti: Säädösoikeus
 Latvia: Säädösoikeus
 Liettua: Säädösoikeus
 Norja: Säädösoikeus
 Ruotsi: Säädösoikeus
 Suomi: Säädösoikeus
 Tanska: Säädösoikeus
 Viro: Säädösoikeus
Eurooppa > Itsehallintoalueet

| Alue | oikeusjärjestys | Emämaa |
| --- | --- | --- |
|  Gibraltar | Tapaoikeus |  Britannia |
|  Guernsey | Maan tapa |  Britannia |
|  Jersey | Maan tapa |  Britannia |
|  Mansaari | Tapaoikeus |  Britannia |
|  Skotlanti | Tapaoikeus |  Britannia |
|  Skotlanti | Säädösoikeus |  Britannia |
|  Pohjois-Irlanti | Tapaoikeus |  Britannia |